Joshua Madaki

Joshua Mamman Madaki (6 Yuli 1947 - 7 May 2003) ya kasance Gwamnan Jihar Bauchi, Nigeria daga Disambar 1987 zuwa Agustan 1990 sannan kuma ya yi Jihar Filato daga Agustan 1990 zuwa Janairun 1992 a lokacin mulkin soja na Manjo Janar Ibrahim Babangida.https://www.worldstatesmen.org/Nigeria_federal_states.htm 

 Fage 
An haifi Joshua Mamman Madaki a ranar 6 ga watan Yulin 1947 a garin Manchok dake ƙaramar hukumar ƙaura a jihar Kaduna. Ya halarci Kwalejin St. Paul Wusasa. Bayan shiga aikin soja, yana daga cikin na huɗu da aka kai makarantar horas da sojoji ta Najeriya.https://web.archive.org/web/20070930154716/http://www.thisdayonline.com/archive/2003/05/09/20030509news16.html 

 Aikin soja 
A lokacin juyin mulkin ranar 27 ga watan Agustan 1985, lokacin da Janar Ibrahim Babangida ya karɓi mulki, Laftanar Kanar Madaki ya kasance kwamandan bataliya ta 6 ta Guards da ke Bonny Camp. An ajiye bataliyarsa a jiran aiki a tsibirin Legas, kuma an tuhume shi da tsare hanyoyin gabas zuwa tsibirin Victoria Island.http://www.dawodu.com/omoigui16.htm Madaki ya samu muƙamin kwamandan rundunar tsaro bayan juyin mulkin.http://www.dawodu.com/vatsa1.htm 

Babangida ya ƙarawa Madaki muƙamin Kanar kuma ya naɗa shi Gwamnan Jihar Bauchi a cikin watan Disambar 1987.http://www.dawodu.com/omoigui17.htm An mayar da shi Jihar Filato daga Agustan 1990 zuwa Janairun 1992. An samu rikici a tsakanin al’ummar Dong, Tudun Wada da Kabong a garin Jos ta Arewa a Jihar Filato a lokacin ƙidayar jama’a a shekarar 1991 wanda ya hana ƙidayar jama’a samar da bayanan waɗannan yankuna. Kanar Madaki ya kafa hukumar shari’a domin tantance mallakar waɗannan yankuna.https://allafrica.com/stories/200907290057.html 

 Daga baya aiki 
Bayan ya yi ritaya daga aikin soja, Madaki ya zama mamba a jam’iyyar National Democratic Coalition (NADECO), ƙungiyar ƴan ƙabilar Yorubu mafi yawansu ta matsawa gwamnatin Sani Abacha lamba don dawo da mulkin dimokuraɗiyya.https://archive.org/details/isbn_9780253211972 A jamhuriya ta huɗu ta Najeriya Madaki ya zama mamba a jam'iyyar People's Democratic Party (PDP). A cikin watan Agustan 2001, an naɗa Madaki Shugaban Hukumar Ƙwallon Ƙafa ta Rugby ta Najeriya.https://allafrica.com/stories/200109040145.html A cikin watan Yunin 2002 ne aka ruwaito cewa yana shirin tsayawa takarar gwamnan jihar Kaduna a cikin watan Afrilun 2003 a dandalin jam’iyyar All People’s Party (APP) mai ƙawance da jam’iyyar All Nigeria People’s Party.https://web.archive.org/web/20030829181511/http://www.thisdayonline.com/archive/2002/06/08/20020608spe01.html 

A cikin watan Oktoban 2002, ya koma Alliance for Democracy (AD).https://web.archive.org/web/20050424002954/http://www.thisdayonline.com/archive/2002/10/27/20021027cov01.html Ya shirya tsayawa takarar gwamnan Kaduna akan wannan dandali.https://web.archive.org/web/20050424000201/http://www.thisdayonline.com/archive/2002/10/12/20021012int01.html 

Madaki ya rasu ne a wani hatsarin mota a ranar 8 ga watan Mayun 2003, lokacin da ɗaya daga cikin tayoyin da ke cikin motarsa ƙirar jeep ya fashe, lamarin da ya yi sanadin tayar da motar.http://news.biafranigeriaworld.com/archive/2003/may/17/0157.html 

 Manazarta 

category:Haifaffun 1947
Category:Matattun 2003